Miran Tepeš

Miran Tepeš (s. 25. huhtikuuta 1961 Ljubljanassa) on slovenialainen mäkihyppääjä. Hän edusti urheilu-uransa aikana Jugoslaviaa, jonka osa Slovenia tuolloin oli. Tepešin ainoa arvokisamitali tuli 1988 Calgaryn talviolympialaisista, missä hän saavutti joukkuemäen hopeaa Jugoslavian joukkueessa. Samoissa kisoissa hän oli normaalimäessä neljäs. Maailmancupissa Tepeš ei koskaan saavuttanut osakilpailuvoittoa, mutta oli kaikkiaan seitsemän kertaa toisella sijalla. Kokonaiskilpailussa hän oli parhaimmillaan neljäs kaudella 1986–1987. Hän lopetti uransa vuonna 1992.

Nykyisin Tepeš toimii FIS:n mäkihypyn kilpailunjohtajan Walter Hoferin assistenttina, jonka toimenkuvaan kuuluu muun muassa lähtövalojen valvominen arvokilpailuissa ja maailmancupin osakilpailuissa. 

Miran Tepešin poika Jurij on arvokisamitaleille yltänyt mäkihyppääjä. Myös hänen tyttärensä Anja on arvokisatason mäkihyppääjä.

Aiheesta muualla 
 

Jugoslavialaiset mäkihyppääjät
Jugoslavialaiset olympiamitalistit
Mäkihyppytuomarit
Vuonna 1961 syntyneet
Elävät henkilöt